Sag C-647/13

Office national de l’emploi

mod

Marie-Rose Melchior

(anmodning om præjudiciel afgørelse indgivet af Cour du travail de Bruxelles)

»Præjudiciel forelæggelse — social sikring — betingelser for adgang til udbetaling af arbejdsløshedsunderstøttelse i en medlemsstat — hensyntagen til arbejdsperioder tilbagelagt som kontraktansat i en EU-institution beliggende i denne medlemsstat — sidestilling af arbejdsløshedsdage, for hvilke der er udbetalt ydelser i henhold til ansættelsesvilkårene for de øvrige ansatte i Fællesskaberne, med arbejdsdage — princippet om loyalt samarbejde«

Sammendrag – Domstolens dom (Tredje Afdeling) af 4. februar 2015

Fri bevægelighed for personer – arbejdstagere – ligebehandling – sociale fordele – arbejdsløshedsunderstøttelse – beregning af forsikringsperioder – arbejdstager, som er statsborger i en medlemsstat og ansat i en EU-institution i denne medlemsstat – pligt til loyalt samarbejde med EU-institutionerne – manglende hensyntagen til beskæftigelsesperioder tilbagelagt som kontraktansat i en institution med sæde i denne medlemsstat og afvisning af at sidestille dage, hvor der er udbetalt arbejdsløshedsunderstøttelse i medfør af ansættelsesvilkårene, med arbejdsdage – ikke tilladt

(Art. 10 EF; ansættelsesvilkårene for de øvrige ansatte; Rådets forordning nr. 259/68, som ændret ved forordning nr. 723/2004)

Artikel 10 EF, sammenholdt med ansættelsesvilkårene for de øvrige ansatte i Fællesskaberne, som fastsat ved forordning nr. 259/68 om vedtægten for tjenestemænd i De Europæiske Fællesskaber og om ansættelsesvilkårene for de øvrige ansatte i disse Fællesskaber samt om særlige midlertidige foranstaltninger for tjenestemænd i Kommissionen, som ændret ved forordning nr. 723/2004, er til hinder for en medlemsstats lovgivning, som fortolkes således, at der med henblik på adgangen til udbetaling af arbejdsløshedsunderstøttelse ikke tages hensyn til arbejdsperioder tilbagelagt som kontraktansat i en EU-institution beliggende i denne medlemsstat og ikke sker sidestilling af dage, hvor der er udbetalt arbejdsløshedsunderstøttelse i medfør af ansættelsesvilkårene, med arbejdsdage, når dage, hvor der er udbetalt arbejdsløshedsunderstøttelse i henhold til den pågældende medlemsstats lovgivning, kan sidestilles på denne måde.

En sådan afvisning af med henblik på adgangen til udbetaling af arbejdsløshedsunderstøttelse at tage hensyn til beskæftigelsesperioder tilbagelagt som kontraktansat i en af Den Europæiske Unions institutioner beliggende i denne medlemsstat kan nemlig gøre det vanskeligere for disse institutioner at ansætte kontraktansatte. En sådan lovgivning kan således afholde de arbejdstagere, der er bosat i denne medlemsstat, fra at søge ansættelse i en stilling i en EU-institution, hvis varighed er begrænset ved lov, hvilket gør, at de på sigt skal integreres eller genintegreres på det nationale arbejdsmarked, når de som følge af dette arbejde risikerer ikke at opnå det antal arbejdsdage, der kræves i denne lovgivning for at oppebære ydelser i tilfælde af arbejdsløshed.

En sådan lovgivning risikerer at medføre samme afskrækkende virkning for så vidt angår den manglende sidestilling af arbejdsløshedsdage, for hvilke der er udbetalt arbejdsløshedsunderstøttelse i medfør af ansættelsesvilkårene, med arbejdsdage med henblik på tildeling af ret til arbejdsløshedsunderstøttelse i denne medlemsstat, eftersom dage, hvor der er udbetalt arbejdsløshedsunderstøttelse i henhold til den pågældende medlemsstats lovgivning, kan sidestilles på denne måde.

(jf. præmis 27-29 og domskonkl.)

Sag C-647/13

Office national de l’emploi

mod

Marie-Rose Melchior

(anmodning om præjudiciel afgørelse indgivet af Cour du travail de Bruxelles)

»Præjudiciel forelæggelse — social sikring — betingelser for adgang til udbetaling af arbejdsløshedsunderstøttelse i en medlemsstat — hensyntagen til arbejdsperioder tilbagelagt som kontraktansat i en EU-institution beliggende i denne medlemsstat — sidestilling af arbejdsløshedsdage, for hvilke der er udbetalt ydelser i henhold til ansættelsesvilkårene for de øvrige ansatte i Fællesskaberne, med arbejdsdage — princippet om loyalt samarbejde«

Sammendrag – Domstolens dom (Tredje Afdeling) af 4. februar 2015

Fri bevægelighed for personer — arbejdstagere — ligebehandling — sociale fordele — arbejdsløshedsunderstøttelse — beregning af forsikringsperioder — arbejdstager, som er statsborger i en medlemsstat og ansat i en EU-institution i denne medlemsstat — pligt til loyalt samarbejde med EU-institutionerne — manglende hensyntagen til beskæftigelsesperioder tilbagelagt som kontraktansat i en institution med sæde i denne medlemsstat og afvisning af at sidestille dage, hvor der er udbetalt arbejdsløshedsunderstøttelse i medfør af ansættelsesvilkårene, med arbejdsdage — ikke tilladt

(Art. 10 EF; ansættelsesvilkårene for de øvrige ansatte; Rådets forordning nr. 259/68, som ændret ved forordning nr. 723/2004)

Artikel 10 EF, sammenholdt med ansættelsesvilkårene for de øvrige ansatte i Fællesskaberne, som fastsat ved forordning nr. 259/68 om vedtægten for tjenestemænd i De Europæiske Fællesskaber og om ansættelsesvilkårene for de øvrige ansatte i disse Fællesskaber samt om særlige midlertidige foranstaltninger for tjenestemænd i Kommissionen, som ændret ved forordning nr. 723/2004, er til hinder for en medlemsstats lovgivning, som fortolkes således, at der med henblik på adgangen til udbetaling af arbejdsløshedsunderstøttelse ikke tages hensyn til arbejdsperioder tilbagelagt som kontraktansat i en EU-institution beliggende i denne medlemsstat og ikke sker sidestilling af dage, hvor der er udbetalt arbejdsløshedsunderstøttelse i medfør af ansættelsesvilkårene, med arbejdsdage, når dage, hvor der er udbetalt arbejdsløshedsunderstøttelse i henhold til den pågældende medlemsstats lovgivning, kan sidestilles på denne måde.

En sådan afvisning af med henblik på adgangen til udbetaling af arbejdsløshedsunderstøttelse at tage hensyn til beskæftigelsesperioder tilbagelagt som kontraktansat i en af Den Europæiske Unions institutioner beliggende i denne medlemsstat kan nemlig gøre det vanskeligere for disse institutioner at ansætte kontraktansatte. En sådan lovgivning kan således afholde de arbejdstagere, der er bosat i denne medlemsstat, fra at søge ansættelse i en stilling i en EU-institution, hvis varighed er begrænset ved lov, hvilket gør, at de på sigt skal integreres eller genintegreres på det nationale arbejdsmarked, når de som følge af dette arbejde risikerer ikke at opnå det antal arbejdsdage, der kræves i denne lovgivning for at oppebære ydelser i tilfælde af arbejdsløshed.

En sådan lovgivning risikerer at medføre samme afskrækkende virkning for så vidt angår den manglende sidestilling af arbejdsløshedsdage, for hvilke der er udbetalt arbejdsløshedsunderstøttelse i medfør af ansættelsesvilkårene, med arbejdsdage med henblik på tildeling af ret til arbejdsløshedsunderstøttelse i denne medlemsstat, eftersom dage, hvor der er udbetalt arbejdsløshedsunderstøttelse i henhold til den pågældende medlemsstats lovgivning, kan sidestilles på denne måde.

(jf. præmis 27-29 og domskonkl.)